CELEX: 31999R2802
Language: el
Date: 1999-12-22 00:00:00
Title: Κανονισμός (ΕΚ) αριθ. 2802/1999 της Επιτροπής, της 22ας Δεκεμβρίου 1999, σχετικά με τον καθορισμό, για την αλιευτική περίοδο 2000, των τιμών απόσυρσης και πώλησης των προϊόντων αλιείας που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92 του Συμβουλίου

Avis juridique important

|

31999R2802

Κανονισμός (ΕΚ) αριθ. 2802/1999 της Επιτροπής, της 22ας Δεκεμβρίου 1999, σχετικά με τον καθορισμό, για την αλιευτική περίοδο 2000, των τιμών απόσυρσης και πώλησης των προϊόντων αλιείας που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92 του Συμβουλίου  

Επίσημη Εφημερίδα αριθ. L 340 της 31/12/1999 σ. 0038 - 0046

ΚΑΝΟΝΙΣΜΟΣ (ΕΚ) αριθ. 2802/1999 ΤΗΣ ΕΠΙΤΡΟΠΗΣτης 22ας Δεκεμβρίου 1999σχετικά με τον καθορισμό, για την αλιευτική περίοδο 2000, των τιμών απόσυρσης και πώλησης των προϊόντων αλιείας που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3759/92 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3759/92 του Συμβουλίου, της 17ης Δεκεμβρίου 1992, περί κοινής οργανώσεως αγοράς στον τομέα των προϊόντων αλιείας και της υδατοκαλλιέργειας(1), όπως τροποποιήθηκε τελευταία από τον κανονισμό (ΕΚ) αριθ. 3318/94(2), και ιδίως το άρθρο 11 παράγραφος 3 και το άρθρο 13.Εκτιμώντας τα ακόλουθα:(1) το άρθρο 11 παράγραφος 1 και το άρθρο 13 του κανονισμού (ΕΟΚ) αριθ. 3759/92 προβλέπει ότι οι κοινοτικές τιμές απόσυρσης ή πώλησης, για κάθε προϊόν που απαριθμείται αντίστοιχα στο παράρτημα 1 σημεία Α, Δ και στο παράρτημα Ι σημείο Ε, καθορίζονται σε συνάρτηση με τη νωπότητα, το μέγεθος ή το βάρος και την παρουσίαση του προϊόντος, εφαρμόζοντας το συντελεστή προσαρμογής της εκάστοτε κατηγορίας προϊόντος, σε ποσό ίσο τουλάχιστον προς το 70 % και που δεν υπερβαίνει το 90 % της τιμής προσανατολισμού·(2) το άρθρο 11 παράγραφος 2 του κανονισμού (ΕΟΚ) αριθ. 3759/92 προβλέπει ότι η κοινοτική τιμή απόσυρσης μπορεί να πολλαπλασιαστεί επί διορθωτικούς συντελεστές προσαρμογής στις ζώνες εκφόρτωσης που είναι πολύ απομακρυσμένες από τα κύρια κέντρα κατανάλωσης της Κοινότητας·(3) το άρθρο 6 παράγραφος 1 του κανονισμού (ΕΚ) αριθ. 2406/96 του Συμβουλίου, της 26ης Νοεμβρίου 1996, περί καθορισμού κοινών προδιαγραφών εμπορίας ορισμένων αλιευτικών προϊόντων(3), όπως τροποποιήθηκε τελευταία από τον κανονισμό (ΕΚ) αριθ. 323/97 της Επιτροπής(4), προβλέπει ότι η ταξινόμηση μιας παρτίδας στην κατηγορία "Β" συνεπάγεται την εξαίρεση της παρτίδας αυτής από τη λήψη χρηματοδοτικών ενισχύσεων σε περίπτωση παρέμβασης, από την 1η Ιανουαρίου 2000· κατά συνέπεια, δεν πρέπει πλέον να καθορίζονται οι τιμές απόσυρσης για προϊόντα ποιότητας "Β"·(4) οι τιμές προσανατολισμού για την αλιευτική περίοδο 2000 καθορίστηκαν, για το σύνολο των εξεταζόμενων προϊόντων, από τον κανονισμό (ΕΚ) αριθ. 2746/1999 του Συμβουλίου(5)·(5) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Τα ποσοστά της τιμής προσανατολισμού, τα οποία χρησιμεύουν ως βάση για τον υπολογισμό των κοινοτικών τιμών απόσυρσης και πώλησης για τα εξεταζόμενα προϊόντα, εμφαίνονται στο παράρτημα Ι.Άρθρο 2Οι συντελεστές προσαρμογής πον χρησιμεύουν για τον υπολογισμό των κοινοτικών τιμών απόσυρσης και πώλησης των προϊόντων που απαριθμούνται, αντίστοιχα, στο παράρτημα Ι σημεία Α, Δ και στο παράρτημα Ι σημείο Ε του κανονισμού (ΕΟΚ) αριθ. 3759/92, εμφαίνονται στο παράρτημα ΙΙ.Άρθρο 3Οι κοινοτικές τιμές απόσυρσης και πώλησης που ισχύουν κατά την αλιευτική περίοδο 2000, και τα προϊόντα στα οποία αναφέρονται, εμφαίνονται στο παράρτημα ΙΙΙ.Άρθρο 4Οι τιμές απόσυρσης και πώλησης που ισχύουν για την αλιευτική περίοδο 2000 στις ζώνες εκφόρτωσης που είναι πολύ απομακρυσμένες από τα κύρια κέντρα κατανάλωσης της Κοινότητας και τα προϊόντα στα οποία αναφέρονται, καθορίζονται σύμφωνα με το παράρτημα IV.Άρθρο 5Ο παρών κανονισμός αρχίζει να ισχύει την 1η Ιανουαρίου 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Δεκεμβρίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 388 της 31.12.1992, σ. 1.(2) ΕΕ L 350 της 31.12.1994, σ. 15.(3) ΕΕ L 334 της 23.12.1996, σ. 1.(4) ΕΕ L 52 της 22.2.1997, σ. 8.(5) ΕΕ L 331 της 23.12.1999, σ. 23.ΠΑΡΑΡΤΗΜΑ IΠοσοστό της τιμής προσανατολισμού που χρησιμοποιείται για τον υπολογισμό της κοινοτικής τιμής απόσυρσης ή πώλησης>ΘΕΣΗ ΠΙΝΑΚΑ>ΠΑΡΑΡΤΗΜΑ II>PIC FILE= "L_1999340EL.004002.EPS">>PIC FILE= "L_1999340EL.004101.EPS">>PIC FILE= "L_1999340EL.004201.EPS">ΠΑΡΑΡΤΗΜΑ ΙΙΙ&gt;PIC FILE= "L_1999340EL.004302.EPS"&gt;>PIC FILE= "L_1999340EL.004401.EPS">>PIC FILE= "L_1999340EL.004501.EPS">ΠΑΡΑΡΤΗΜΑ IV>PIC FILE= "L_1999340EL.004602.EPS">